Հաղթանակից հետո սոցցանցերում բացասական մեկնաբանությունների տեղատարափ էր լցվել գլխիս։ Հատկապես շատ էին խոսում թագը հետ վերցնելու մասին՝ նշելով, որ արժանի չեմ եղել։ Իրականում լրատվամիջոցներում այդ միջադեպն ուռճացված էր։ Մրցույթի ավարտից հետո մնացել էինք ես, ընտանիքիս անդամները և մրցույթի կազմակերպիչները։ Վերջիններից մեկը խնդրեց թագը՝ խոստանալով վերադարձնել։ Այդ պահին ես թագի մասին չէի էլ մտածում և չգիտեի, թե որն էր այն վերցնելու պատճառը։ Միայն լրատվամիջոցներից տեղեկացա պատճառների մասին։ Ամեն դեպքում ես հանգիստ էի, քանի որ ինձ համար կարևորը հաղթանակն էր։